Tukuma apriņķis

**Tukuma apriņķis** (, ) bija administratīva vienība Kurzemes guberņas (1819—1918), īslaicīgi Kurzemes un Zemgales hercogistes (1918) un Latvijas SPR (1919), Latvijas Republikas (1918—1940), Latvijas ģenerālapgabala (1941—1944) un Latvijas PSR (1940/1944—1949) sastāvā.

## Kurzemes guberņas sastāvā
Tukuma apriņķis tika izveidots 1819. gada teritoriāli administratīvajā reformā, pārdēvējot Tukuma pilskunga tiesu (*Hauptmannschaft Tuckum*, *Туккумское гауптманство*) par apriņķi.

Līdz 1866. gada pagastu pašvaldību likuma pieņemšanai apriņķī bija trīs draudžu novadi:
* Tukuma draudzes novads (*Kirchspiel Tuckum*), 
* Jaunpils draudzes novads (*Kirchspiel Neuenburg*),
* Auces draudzes novads (*Kirchspiel Auz*).


Attēls:Tukuma apriņķis 1820.jpg|Tukuma apriņķa (līdz 1819. gadam Tukuma pilskunga tiesas) karte ar vāciskajiem un krieviskajiem vietvārdiem (1820)
Attēls:Tukuma apriņķis 1859.jpg|Tukuma apriņķa karte ar latviskajiem vietvārdiem un (1859)


1912. gadā Tukuma apriņķī bija 28 pagasti un 1 pilsēta:


Attēls:Shubert map - R08L03v2.jpg|Tukuma apriņķa ziemeļi (Tukuma apkārtne) (1915)
Attēls:Shubert map - R08L02.jpg|Tukuma apriņķa rietumu mala (Irlavas un Grenču apkārtne) (1915)
Attēls:Shubert map - R09L02.jpg|Tukuma apriņķa dienvidi (Vecauces apkārtne) (1913)


## Latvijas Republikas sastāvā
thumb|250px|Tukuma apriņķa karte ar autoceļiem (1935).

1920. gadā Annasmuižas pagastu pārdēvēja par **Annenieku pagastu**.
Līdz 1922. gadam izveidoja jaunu — **Šlokenbekas pagastu**.

1923. gadā, grozot pagastu robežas, Stūru un Blīdenes pagastus apvienoja **Blīdenes-Stūru pagastā**, Pētertāles un Struteles pagastus — **Struteles-Pētertāles pagastā**, bet **Tukuma mežkunga pagastu** likvidēja, sadalot to starp apkārtējiem pagastiem (Šlokenbekas un Ozolnieku pagastiem).

1924. gadā Bēnes, Īles, Jaunauces, Lielauces, Sniķeres, Vadakstes un Vecauces pagastus pievienoja Jelgavas apriņķim. Savukārt no Talsu apriņķa Tukuma apriņķim pievienoja 8 citus pagastus — **[[Aizupes pagasts|Aizupes]]**, **[[Dzirciema pagasts|Dzirciema]]**, **[[Engures pagasts|Engures]]**, **[[Matkules pagasts|Matkules]]**, **[[Pūres pagasts|Pūres]]**, **[[Vānes pagasts|Vānes]]**, **[[Zantes pagasts|Zantes]]** un **[[Zemītes pagasts|Zemītes pagastus]]**.
1924. gadā likvidēja **[[Abavas pagasts (Tukuma apriņķis)|Abavas pagastu]]** (sadalot to starp Grenču un Tumes pagastiem), vēlāk arī **Cērkstes pagastu**.

1925. gadā pārdēvēja trīs pagastus: Ozolnieku pagastu par **[[Smārdes pagasts|Smārdes pagastu]]**, Reņģes pagastu par **[[Zebrenes pagasts|Zebrenes pagastu]]** un Šlokenbekas pagastu par **[[Milzkalnes pagasts|Milzkalnes pagastu]]**. 
 
Pēc Talsu apriņķa daļas pievienošanas 1925. gadā Tukuma apriņķis bija 2544 km2 liels. Tas robežojās ar Talsu apriņķi, Jelgavas apriņķi, Rīgas apriņķi un Kuldīgas apriņķi. Lielākās apdzīvotas vietas bija Tukums, Jaunpils, Smārde un Vāne.

thumb|255px|Latvijas pašvaldību karte (1924—1945)
1940. gada sākumā Tukuma apriņķī bija 1 pilsēta un 25 pagasti:

## Latvijas PSR sastāvā
1949. gada 31. decembra administratīvi teritoriālās reformas rezultātā Tukuma apriņķis tika likvidēts un tā teritorija iekļauta Dobeles, Kandavas, Saldus un Tukuma rajonos.

## Skatīt arī
* Tukuma apriņķa muižu nosaukumi

## Atsauces

## Ārējās saites
* Туккумский уезд - Энциклопедический словарь Брокгауза и Ефрона - т. XXXIV - 1901 - с. 36